B. Osobitná časť

K § 1
Nariadením vlády č. 436/2008 Z. z. bola do právneho poriadku Slovenskej republiky transponovaná smernica (EÚ) 2006/42/ES v platnom znení. Navrhuje sa zrušenie nariadenia vlády č. 436/2008 Z. z. z dôvodu prijatia a priameho uplatňovania nariadenia (EÚ) 2023/1230 v platnom znení, ktorým sa od 20. januára 2027 nahrádza doterajší právny rámec pre strojové zariadenia upravený smernicou 2006/42/ES v platnom znení. 

K § 2
Do transpozičnej prílohy sa dopĺňa nariadenie (EÚ) 2023/1230 v platnom znení. Doplnenie nariadenia do transpozičnej prílohy sa navrhuje z dôvodu, že návrhom nariadenia vlády sa zabezpečí vykonanie čl. 51 ods. 2 nariadenia (EÚ) 2023/1230 v platnom znení, podľa ktorého sa s účinnosťou od 20. januára 2027 zrušuje smernica 2006/42/ES v platnom znení.

K § 3
Navrhuje sa, aby nariadenie vlády nadobudlo účinnosť 20. januára 2027. Navrhovaný deň účinnosti zodpovedá dňu, od ktorého sa uplatní čl. 51 ods. 2 nariadenia (EÚ) 2023/1230 v platnom znení. Zabezpečí sa tým kontinuita právnej úpravy v oblasti strojových zariadení a súčasne zrušenie nariadenia vlády č. 436/2008 Z. z. odo dňa začatia plného uplatňovania nariadenia (EÚ) 2023/1230 v platnom znení.

Príloha 
Do transpozičnej prílohy sa dopĺňa nariadenie (EÚ) 2023/1230 v platnom znení.
3

